open-index/open-wikipedia-markdown huggingface dataset:
Gárdevárri

**Gárdevárri** er et fjell på Porsangerhalvøya, i Måsøy, Hammerfest og Porsanger kommune i Finnmark. Toppen, som danner grensepunkt mellom de tre kommunene, er det høyeste punktet på Porsangerhalvøya nord for Russelvdalen, og samtidig både det høyeste og det sørligste punktet i Måsøy kommune.

Fjellet ble åsted for et flyhavari i 1942, da et Junkers Ju 88 A-4 gikk tom for drivstoff før det nådde basen på Banak.

## Referanser




## Eksterne lenker
*
Løvfrosker

Se tekst

**Løvfrosker** eller **trefrosker** er en familie av springpadder. De fleste artene lever i busker og trår, men det finnes også bakkelevende og akvatiske arter. Familien finnes i tropiske til tempererte miljøer over hele kloden, men unntak av Afrika sør for Sahara og det indiske subkontinent.

Det finnes ingen representanter for familien i Norge, men europeisk løvfrosk, *Hyla aborea* finnes i Skåne og sørover i Europa.

## Kjennetegn
De fleste løvfrosker tilpasset et liv i trærne. Mange av dem har øyne som er rettet framover slik at de får samsyn og derved muligheten til å beregne avstand. De fleste har også festeskiver på fingre og tær som hjelper dem å klatre. Hos ikke-klatrende slekter kan disse trekkene være redusert eller mangle helt, slik som hos *[[Cylorana]]* som er gravende og lever nesten hele livet under jorda i Australias ørken. De fleste løvfrosker lever av invertebrater, men noen av de største artene kan ta små virveldyr.

## Formering
Mange løvfrosker legger eggene sine i små dammer slik det er vanlig hos de fleste frosker, men noen av dem legger eggene sine i trær. Noen regnskogsarter bruker *[[Bromelia]]* og andre planter som danner en liten vannpytt mellom bladene. Andre arter legger eggene direkte i vegetasjonen over dammer og elver, slik at rumpetrollet kan skli ned fra bladet og ned i dammen når de klekker. Noen få arter legger egg i bekker og elver med ganske sterk strøm. Rumpetrollene hos slike arter har en uvanlig tilpasning der munnen fungerer som sugekopp og lar dem feste seg til steiner slik at de ikke skylles ned med strømmen. Flere av artene pisker opp skumreir av et proteinholdig sekret fra kloakken, og legger eggene sine der. Reirene festes til vegetasjon over vann og elver. Etter hvert som rumpetrollene klekker, tar de seg ut av skumreiret og faller ned i vannet under. En uvanlig bruk av slike reir finnes hos enkelte søramerikanske løvfrosker, der hunnen bærer med seg skumreiret med eggene på ryggen til vel etter at rumpetrollene har klekket.

Rumpetrollene til de fleste løvfrosker har øynenen plassert på siden av hodet og en bred hale med frynsete tupp.

## Referanser


## Eksterne lenker
*
William E. Metzger

**William Ernest Metzger** (født 30. september 1868, død 11. april 1933) var en bilpioner og bilselger fra Detroit. Han startet en av de første bilforretninger i USA og deltok i utviklingen av de mange tidlige bilfabrikker deriblant  Cadillac Automobile Company og E-M-F Company, hvor «M» står for hans navn.

## Tidlig liv
William Metzger ble født i Peru i Illinois i 1868. Ti år gammel flyttet han til Detroit sammen med sin far; han ble uteksaminert fra *Detroit High School* i 1885. og fikk omgående jobb i en møbelforretning..

## Biler og Cadillac
I 1895 besøkte Metzger verdens første bilutstilling i London.   Overveldet av det han så, ville han se fabrikkene og han besøkte Gottlieb Daimler og Karl Benz, som da var de ledende bilfabrikanter i verden (albeit med mindre enn 200 bygde biler hver).  Han returnerte til Detroit overbevist om bilens fremtid, og omgående solgte han sine aksjeer i Huber & Metzger.  

Metzger bygde det første utstillingslokale i en amerikansk bilforretning som åpnet 7. juni 1897, som solgte elektriske biler.  Det følgende år la  Metzger til dampdrevne biler, så besindrevne biler bygget av forskjellige fabrikker. I 1899 startet Metzger med å selge biler bygget av Oldsmobile; og  i juni solgte Metzger den første Oldsmobile.

I1899 hjalp Metzger til med å orgnisere Detroits motormesse, bare den andre av sitt slag.  Året etter hjalp han til med å organisere  New York Auto Show i New Yorks Madison Square Garden.

Sent på 1920-tallet dreide Metzger sin interesse mot fly. Han var blitt en god venn av brødrene Wright, og følte at USA trengte flere flyfabrikker. I 1926, hjalp han Edward Stinson med å danne Stinson Aircraft Company. Året etter organiserte han den første amerikanske flyutstilling i Detroit. I 1929 organiserte han Cadillac Aircraft Co. Selskapet bygde teknisk sett overlegne fly, men depresjonen skadet selskapet, og det fikk ingen fremtid.

## Referanser
Kjærrane

**Kjærrane** er en tidligere husmannsplass under gården Grim i Kristiansand kommune.  Plassen ligger ved Gamle Mandalsvei i et kommunalt skogsområde kjent som *Byskauen*.  Kjærrane er et sentralt utganspunkt for skogsturer i området, både mot vest og øst langs Gamle Mandalsvei, mot nord og mot sør til Hellemyr.

## Kjærrane sportskapell
På den gamle husmannsplassen ble hovedbygningen i 1946 ombygd til sportskapell. Det var Ynglingeforeningen i Kristiansand som ervervet eiendommen og engasjerte arkitekt Gabriel Tallaksen til å tegne det nye kapellet. Der er det om søndagene sportsandakt og lettere servering.

## Referanser


## Eksterne lenker
Kjærrane (Ynglingeforeningen)
Edward Stinson

**Edward «Eddie» Anderson Stinson, jr.** (født 11. juli 1893, død 26. januar 1932) var en amerikansk pilot og flyprodusent.

Stinson grunnla Stinson Aircraft Company. Da han døde i 1932 i en flyulykke var han verdens mest erfarne pilot, hva angår flytid, med over  timer i loggboken.

## Biografi
Edward Stinson ble født 11. juli 1893 i Fort Payne i DeKalb County i Alabama.

Stinsons eldste søster, Katherine, var en av de tidlige kvinnelige flyverne. Eddie ønsket også å fly og lærte å fly ved *Wright School* i Dayton i Ohio. Stinson startet med flyoppvisninger i 1912. Under Første verdenskrig var han flyinstruktør for United States Army Air Corps ved Kelly Field. I 1921 satte han verdensrekord i utholdenhet for fly. Året etter arbeidet Stinson som test-pilot for Stout Engineering Company og ble testpilot for Stout ST-1 bombeflyet som var bygd helt i metall.

I 1925 ledet Stinson en gruppe Detroit-investorer for å bygge et nytt kommersielt fly og dannet Stinson Aircraft Syndicate. Prototypen SB-1 Detroiter gjennomførte sin første offentlige flyvning 21. februar 1926. Dette skulle føre til en serie med vellykkede flykonstruksjoner bygget av Stinson Aircraft Company.

### Stinsons død
Stinson døde av omfattende skader som han fikk da han nødlandet med en Stinson Detroiter som hadde fått motorproblemer. Flyets vinge ble revet av etter at det traff en flaggstang da han forsøkte å lande på en golfbane. Tre passasjerer ble også skadet.

## Referanser
Fagerliheii

**Fagerliheii** er et fjell i Kviteseid og Drangedal kommuner i Telemark. Dette var tidligere ansett å være det høyeste toppen i Drangedal, men da kommunegrensa ikke går presis over toppen, er nå Kollingan lenger mot nordøst angitt som den høyeste *toppen* i Drangedal. Høyeste *punkt* er likevel NNØ for varden på Fagerliheii, 910&nbsp;moh.

Kommunegrensa er samtidig grense for Grytdalen naturreservat i Drangedal.

## Referanser




## Eksterne lenker
*
Stardalselva

**Stardalselva** er ei elv i Stardalen i Sunnfjord kommune. Elva har utløp fra Fonn ved Jostedalsbreen og renner mot vest gjennom dalbunnen av Stardalen. Ved Klakegg svinger elva mot nord og renner gjennom Votedalen. Denne delen av elva kalles derfor Votedalselva. Den munner ut i Bergheimsvatnet, sør for Byrkjelo. Total lengde for elva er 25,76 km.

Elva er kalkfattig og brevannsfarget, avhengig av sesong. Den omtales som en fiskeelv med god, men lite ørret. Befringselva munner ut i Stardalselva som en av de største sideelvene.

## Referanser
Viddalsdammen

**Viddalsdammen** (også kalt **Viddalsmagasinet**, omfatter **Viddalsvatnet**, **Liverdalsvatnet** og **Fretheimsdalsvatnet**) er et kraftmagasin i Aurland kommune i Sogn og Fjordane.

Magasinet ble dannet under kraftutbyggingen i Aurlandsvassdraget på 1960- og 70-tallet, da en steinfyllingsdemning ble bygget ved utløpet av Viddalsvatnet. Etter oppdemmingen fløt Viddalsvatnet sammen med Liverdalsvatnet og Fretheimsdalsvatnet, og de danner nå en åtte kilometer lang sammenhengende innsjø. Viddalsdammen er hovedmagasin for Aurland I kraftverk, og mottar vann via et omfattende tunnelsystem som strekker seg rundt hele Aurlandsdalen.

## Referanser




## Eksterne lenker
*
Universiteit Antwerpen

**Universiteit Antwerpen** (eller UA) er et mellomstort universitet som er etablert i Antwerpen. Universitetet ble opprettet i 2003 ved en fusjon av «de Universitaire Faculteiten Sint-Ignatius Antwerpen (UFSIA)», «het Rijksuniversitair Centrum Antwerpen (RUCA)» og «de Universitaire Instelling Antwerpen (UIA)».

Det har ca. 13 000 studenter og vokser. Universitetet tilbyr 23 akademiske basisutdanninger, 86 masterutdanninger og 40 master etter masterutdanninger fordelt på 7 fakultet.

## Referanser


## Eksterne lenker
*
Rue La Boétie

**Rue La Boétie** er en gate i 8. arrondissement sentralt i Paris og går fra Rue d'Astorg til Avenue des Champs-Élysées. Den er oppkalt etter Étienne de La Boétie (1530-1563), og fikk dette navnet i 1879. Her lå tidligere hovedkontoret for regjeringspartiet Union pour un mouvement populaire. Legemiddelfirmaet Sanofi har også sitt hovedkontor her.
Burotveien (Tønsberg)

**Burotveien** (1,2-4) er en 200 meter lang gate på Kilen i Tønsberg, på sørsiden av Valløveien.

## Referanser
Presterødalléen (Tønsberg)

**Presterødalléen** (1-19) er en 300 meter lang gate i Tønsberg, fra Presterødkrysset ved Valløveien til det gamle Presterødkrysset der veien deles i Narverødveien og Husvikveien. Presterødalléen er en del av fylkesvei 505.

## Referanser
Såna som vi...

***Såna som vi...*** er et studioalbum av den finlandssvenske visesangeren Dan Berglund, utgitt på CD av Amigo i 2007.

Albumet var Berglunds første på tyve år og ble produsert av Göran Petersson. Sofia Karlsson sang og spilte gitar på «Hymn» og Martin Hederos clavinet og harmonium på «Hallucinationer».

Albumet nådde 41.-plass på den svenske platelista.

## Sporliste
Alle låtene er skrevet av Dan Berglund.
# «Loser» - 3:45
# «Såna som vi...» - 4:10
# «Hymn» - 3:45
# «Frasse Swahns frälsning» - 5:01
# «Wellamo» - 4:24
# «Hallucinationer» - 4:41
# «Då klär hon av sig allt» - 4:16
# «Brud vid min sida» - 4:07
# «Partisanen» - 4:33
# «Frasse Swahn i Albanien» - 5:12

## Medvirkende
* Dan Berglund – sang, gitar
* Henrik Cederblom – sang, gitar, dobro, mandolin, fiolin
* Martin Hederos – clavinet og harmonium på «Hallucinationer»
* Sofia Karlsson – sång og gitar på «Hymn»
* Johannes Lundberg – kontrabass på «Frasse Swahn i Albanien»
* Göran Petersson – produsent
* Harald Svensson – trekkspill, harmonium

## Referanser


## Eksterne lenker
*
Allt är idioternas fel

***Allt är idioternas fel*** er et studioalbum av den finlandssvenske visesangeren Dan Berglund, utgitt på CD av plateselskapet Brus och knaster i 2011.

Albumet ble innspilt høsten 2010 i Studio Epidemin i Göteborg. Produsent var som på Berglunds foregående album Göran Petersson.

## Sporliste
Alle låtene er skrevet av Dan Berglund.
# «Allt är idioternas fel» – 3:53
# «Gröna vågor» – 5:25
# «Alla ler» – 3:17
# «Förlåt!» – 4:20
# «Goda exempel» – 5:32
# «Boken» – 3:19
# «Det förflutna» – 2:53
# «Mannen som var så förbannad» – 3:48
# «Snälla ögon» – 4:45
# «Kärlek, tröttnar du aldrig...» – 4:25
# «Skymningen» – 10:00

## Medvirkende
* Stefan Bellnäs – kontrabass
* Dan Berglund – sang, gitar
* Henik Cederblom – gitar, lapsteel, dobro, mandolin, bratsj
* Göran Petersson – produsent
* Patrik Rydman – skarptromme, claves
* Peter Schöning – cello
* Harald Svensson – piano, trekkspill, keyboard

## Referanser
Katherine Stinson

**Katherine Stinson** (født 14. februar 1891, i Fort Payne i Alabama, død 8. juli 1977, i Santa Fe i New Mexico) var en kvinnelig flypioner.

## Biografi
Stinson ble født på Valentindagen, 14. februar 1891 i Fort Payne, Alabama. Hun ble den fjerde kvinne i USA som fikk flysertifikat, noe hun tok 24. juli 1912, 21 år gammel mens hun bodde i  Pine Bluff. Opprinelig hadde hun planlagt å ta sertifikatet og bruke penger hun tjente på flyoppvisninger til å betale for musikktimer. Hun fant likevel ut at hun likte flyvning så godt at hun ga opp en karriere som pianist og bestemte seg for en karriere som flyver. I januar 1911 reiste Stinson til St. Louis for å ta flytimer hos Tony Jannus som bare lot henne fly som passasjer.. Hun tok da sine flytimer hos Max Lillie, som var flyver hos brødrene Wright, som først avslo fordi hun var kvinne. Men hun overtalte ham til å gi henne en prøvetur. Den var så god at hun fløy solo etter bare fire timers instruksjon. Året etter at hun fikk sitt sertifikat begynte hun med flyoppvisninger. Under en oppvisningsturne ble hun kjent som «den flyvende skolejenta». Katherine Stinson forsøkte å fortelle avisenes reportere at hun virkelig var 21 og ikke 16, men de nektet å tro henne.

Etter at hun hadde tatt flysertifikatet flyttet hun med familien til San Antonio, i Texas som har et ideelt klima for flyvning. Der begynte hun og søsteren Marjorie å gi flyleksjoner ved familiens flyskole i Texas. 18. juli 1915 ble Stinson den første kvinne til å gjennomføre en loop ved Cicero Field i Chicago, og gjorde senere dette 500 ganger uten uhell. Hun var også en av de første kvinner som fikk frakte luftpost for USA. Under første verdenskrig, fløy Stinson en Curtiss JN-4D "Jenny" og en Curtiss Stinson-Special (en enkeltseters versjon av JN-modellen bygd etter hennes spesifikasjoner) for å samle inn penger til American Red Cross. I forbindelse med en oppvisning i Canada, satte Stinson kanadisk rekord i lengde og varighet, og gjennomførte den andre flyvningen med luftpost i Canada mellom Calgary og Edmonton i Alberta i 1918.

Den 11. desember  1917 fløy Katherine Stinson  606 miles fra San Diego til San Francisco og satte ny amerikansk rekord i en non-stop distanse.

Familiens flyskole stengte i 1917 og Katherine ble ambulansesjåfør for Røde Kors i Europa.

I 1918 fløy hun non-stop fra Chicago til Binghamton.

I Europe fikk hun influensa, som utviklet seg til tuberkulose i 1920, noe som gjorde at hun måtte slutte med flyvning.

I 1928 giftet hun seg med en flyver, Miguel Antonio Otero Jr., som var sønn av en tidligere guvernør i New Mexico. Selv om hun ikke lenger kunne fly, arbeidet hun mange år som arkitekt i Santa Fe New Mexico.

Hun døde i 1977,  86 år gammel.

## Arven etter Stinson
Stinsons flyving inspirerte hennes bror Edward Stinson til å starte Stinson Aircraft Company. I alle hennes  stuntflyvninger brukte hun Wrights kontrollsystem, som brukte to side-monterte spaker for pitch og roll med topp-montert spak for hastighet.

## Referanser
Oluf Ryghs gate (Oslo)

**Oluf Ryghs gate** var en gate på Fagerborg i bydel St. Hanshaugen i Oslo. Den gikk fra Pilestredet til Fagerborggata, på sørsiden av Fagerborg skole og nordsiden av Sophus Bugges plass.

Gaten fikk navn etter arkeologen Oluf Rygh i 1934, men ble bortregulert allerede i 1946, da plassen ble gjort til en del av skolens uteområde med idrettsanlegg. Navnet er imidlertid fortsatt å finne i en rekke kartverk.

## Referanser


## Litteratur
*
Klokkergata (Oslo)

**Klokkergata** er en gate på Ila i bydel Sagene i Oslo. Den går østover fra Uelands gate til litt forbi Søren Jaabæks gate.

Navnet ble vedtatt i 1952. Tidligere het den *Nils Tollers gate*. Toller har ellers fått Nils Tollers vei oppkalt etter seg.

Ingen hus har adresse knyttet til denne gaten.

## Litteratur
*  

## Referanser
Øvre Vargvei (Tønsberg)

**Øvre Vargvei** (1-39, 2-32) er en 700 meter lang gate i Husvikåsen i Søndre Slagen i Tønsberg. Den går parallelt med Nedre Vargvei og Bjørneveien. Bebyggelsen består av eneboliger.
Fredrik Petersens gate (Oslo)

**Fredrik Petersens gate** er en gate på Ila i bydel St. Hanshaugen i Oslo. Den går fra Fougstads gate til Herman Foss' gate.

Gaten fikk navn etter teologiprofessor Fredrik Petersen i 1934. Ingen hus har adresse knyttet til denne gaten.

## Referanser og fotnoter


## Litteratur
* Oslo byleksikon: Fredrik Petersens gate
Kvamfjellet

**Kvamfjellet** er et fjell sør for Moldefjorden i Stad kommune i Vestland. Toppen er det høyeste punktet i tidligete Selje kommune.

## Referanser




## Eksterne lenker
*
Tony Jannus

**Antony Habersack Jannus**, bedre kjent som **Tony Jannus** (født 22. juli 1889, død 12. oktober 1916), var en tidlig amerikansk flyver, hvis luftakrobatikk og flyaktiviteter ble landsomfattende og behørig dekket i aviser i tiden før første verdenskrig. Han fløy sitt første fly som endte med et fallskjermhopp i 1912. Jannus var også den første flyver i et flyselskap, idet han fløy første gang for St. Petersburg Tampa Airboat Line den 1. januar 1914, den første kommersielle flyvning i verden. Utmerkelsen *[[Tony Jannus Award]]* ble skapt for å udødliggjøre hans minne i takknemlighet for fremragende innsats i den kommersielle flyindustrien. Den deles ut årlig av *Tony Jannus Distinguished Aviation Society,* og den ble grunnlagt i Tampa i Florida i 1963.

## Tidlige år
Jannus ble født i Washington, D.C., hvor hans far, Frankland Jannus, var advokat med patenter som sitt spesiale. Hans oldefar Roger C. Weightman hadde tidligere vært borgermester i 1824&ndash;1827. I 1910 ble den 21-årige Jannus ansatt som mekaniker. Han ble interessert i flyving da han overvar et flystevne i Baltimore i Maryland i november 1910. Han begynte å ta flytimer samme år ved *College Park Airport* i Maryland. 

I 1911 ble Jannus den første piloten som fløy *Lord Baltimore II*, et amfibium bygget i Baltimore. Hans eldre bror, Roger Weightman Jannus (1886–1918), lærte seg også å fly, og brødrene ble testpiloter for  flybyggeren Thomas Benoist i St. Louis i Missouri i 1911.

Den 1. mars 1912 fløy Tony Jannus en Benoist to-dekker da Albert Berry gjennomførte det første fallskjermhoppet fra et fly nær St. Louis. Senere samme år satte Jannus rekord for å fly over vann, på 3 080 km hvor han fulgte Missouri og Mississippi fra Omaha i Nebraska til New Orleans, i en Benoist Land Tractor Type XII med påmonterte flottører.

## Testpilot hos Curtiss
Etter Jannus' engasjement ved St. Petersburg-Tampa Airboat Line og ruteflyvning mellom de to Florida-byene, forlot Jannus Florida den 31. mars 1914, og ble testpilot for *Curtiss Aeroplane and Motor Company*. I juli 1915 fløy han med hell prototypen til Curtiss JN-3, forløperen til JN-4 *Jenny,* berømt fra første verdenskrig. Den 1. oktober 1915 ble han sendt av Glenn Curtiss til Russland som selskapets testpilot og instruktør for russiske piloter som fløy Curtis-fly i kamp under første verdenskrig.

## Død
Jannus mistet livet den 12. oktober 1916 nær Sevastopol i Tsar-Russland da hans fly, en Curtiss Model H som han brukte til å lære russiske piloter å fly, fikk motorproblemer og styrtet i Svartehavet. Jannus og hans to russiske elever omkom. Hans legeme ble aldri funnet.

## Ettermæle

Den 17. desember 2006 ble Jannus posthumt oppført i *Paul E. Garber First Flight Shrine* ved Wright Brothers National Memorial ved Kitty Hawk i Nord-Carolina, hvor han er minnet sammen med andre notabliteter som Wilbur og Orville Wright, Charles Lindbergh, Amelia Earhart og Chuck Yeager. Alle har bidratt til å forme flyindustrien. Jannus fikk utmerkelsen «Great Floridian» av staten Florida i 2010. Et årlig arrangement, *The St. Petersburg concert venue,* har fått navn etter han.

## Referanser
(r) Största hittarna

***(r) Största hittarna*** eller ***r-arnas största hits*** er to CD-plater som ble utgitt av det svenske Kommunistiska Partiet på 1990-tallet. Platene inneholder musikk framført på møter og kabareter arrangert av partiet og dets forløper KFML(r)/KPML(r). Det er imidlertid ikke bare musikkinnslag på de to platene; noen av sporene er sketsjer og lignende med en rekke kjente artister, skuespillere og komikere som har stått organisasjonen nær. På CD nr. 2 spøker for eksempel Claes Malmberg med Sven Wollter i et nummer på daværende KPML(r)s  valgvake i Göteborgs konserthus i 1998. CD nr. 2 inneholder også et innslag med figuren «Kurt Olsson».

Musikkinnslagene fremføres av blant andre Fred Åkerström, Dan Berglund, Ola Magnell, Totta Näslund, Viveka Seldahl og Sven Wollter. Ingmar «Spingo» Nilsson og Stefan Engberg stod for utvalg og redigering.

## Sporliste

;CD 1 (1970–1995)
# «Hör maskinernas sång» (Del av tale av Viktor Nilsson, som satt i SKPs første sentralkomité)
# «Internationalen» (første vers)
# «Dialektikens lov»
# «Det är något konstigt med friheten» - Knutna Nävar
# «Den 30/1 -72» - Fred Åkerström
# «Mordet i katedralen» - Fred Åkerström
# «Spring Lasse Spring» - Röda Ropet
# «Lappen och rocken» - Knutna Nävar
# «Balladen om Hồ Chí Minh» - Knutna Nävar
# «Johan och Johanna» - Dan Berglund
# «Våren i Backadalen» - Dan Berglund
# «Bonden plöjer» - Spartakisterna
# «Balladen om Brödupproret» - Maria Hörnelius
# «Förbundet» - Warsjawjanka
# «Go med» - Röda Ropet
# «Heja Blåvitt» - Anders Lönnbro & Bodil Mårtensson
# «Företagsdemokrati» - Harald «Bagarn» Andersson
# «Botten upp» - Birthe Stridbeck, C-O Ewers, Wiveka Warenfalk, Sven Wollter, Spartacuskören & Valrevyorkestern
# «Luktitutet» - C-O Ewers
# «Blindtarmens sång» - Sven Wollter & Valrevyorkestern
# «Stark som en vind» - Anders Lönnbro, Valrevyorkestern & Spartacuskören

; CD 2 (1970–1998)
# «Live från August Palm-jubileet 1981» - Anton Nilson taler til August Palm (Sven Wollter)
# «Power to the People» - Mats och Spingo med vänner
# «Bolsjevikvisa» - C-O Ewers och Bruno Bran
# «Språk» - Kurt Olsson
# «Dagar i ösregn» - Ola Magnell
# «African Marketplace» - Piri-Piri (musikkgruppe i Göteborg)
# «Frige Nelson Mandela» - Yambú
# «Svenska skådespelare i USA» - Claes Malmberg
# «En proletärmoders vaggvisor» - Viveca Seldahl och Ingmar «Spingo» Nilsson
# «För full hals» - Sam Westerberg Band
# «Luffarvisa» - KAL med vänner
# «Hur ser Världen ut?» - Kurt Olsson
# «Södra Libanon» - Kofia
# «To the children» - Piri-Piri
# «Que dira el Santo Padre» - Gloria Melin
# «Italienresan» - Kurt Olsson
# «Renhållningskantat» - Bruno Bran
# «Oh Mamae» - Piri-Piri
# «Monolog ur «Cyrano de Bergerac»» - Sven Wollter
# «Det blåser en vind» - Totta Näslund med vänner samt Anton Nilson, «vars ande svävar in på slutet och säger vad vi alla drömmer om...»

## Se også
**[[Hör maskinernas sång]]*
**[[Stöd de strejkande hamnarbetarna]]*

## Kilder
*Om CD 2 på Proletärkulturs nettsider 

## Eksterne lenker
*
Hör maskinernas sång

***Hör maskinernas sång*** er en LP-plate utgitt av svenske Proletärkultur i 1973. Den inneholder sanger innspilt på daværende KFML(r)s (senere Kommunistiska Partiet) forbundsdager i Göteborg i påskehelgen 21. - 22. april 1973.

Da var 2 000 sympatisører og medlemmer samlet i Göteborgs konserthus og ble presentert for et bredt spekter av artister og sanggrupper, blant andre Maria Hörnelius (med Knutna Nävar) og Fred Åkerström.

På arrangemanget talte også organisasjonens leder Frank Baude, vasker og forfatter Maja Ekelöf og kommunist-veteranen Viktor Nilsson.

## Sporliste
# «Hör maskinernas sång» - Knutna Nävar
# «Den trojanska hästen» - Maria Hörnelius & Knutna Nävar
# «Arbetarmarseljäsen» - Boråspionjärerna
# «Albaniensång» - Boråspionjärerna
# «En proletärmoders vaggvisor» - Wiveka Warenfalk
# «Den trettionde i första sjuttiotvå» - Fred Åkerström
# «Till Gruvtolvan» - Fred Åkerström
# «Mordet i katedralen» - Fred Åkerström
# «Befria södern» - Röda Ropet
# «Livets cabaret» - Röda Ropet
# «Sång om fjortonde maj» - Röda Ropet
# «Över bergen genom dalar» - Röd Morgon
# «Internationalen» - KFML(r)s blåseorkester

## Se også
**[[(r) Största hittarna]]*
**[[Stöd de strejkande hamnarbetarna]]*

## Kilder
*Om plata på lars-daniel.se
His Majesty's Theatre

**His Majesty's Theatre** er et teater ved Haymarket i bydelen West End i London.

Den nåværende bygningen ble tegnet av Charles J. Phipps og ble bygd i 1897 for Herbert Beerbohm Tree, skuespiller og impresario, som etablerte Royal Academy of Dramatic Art ved denne teater. I begynnelsen av 1920-tallet produserte Tree flere spektakulære skuespill av Shakespeare og andre klassiske verk, og premierer av store dramatikere som George Bernard Shaw, J. M. Syngena, Noël Coward og J. B. Priestley. Siden første verdenskrig har teaterets brede plassering gjort seg godt for storskala produksjoner og teateret har senere spesialisert seg på musicaler.

Teateret ble grunnlagt av arkitekten og dramatikeren John Vanbrugh i 1705, som **Queen's Theatre**. Dramaer uten musikk var forbudt etter loven, i alle utenom de to Londonteatrer som hadde patent. Fra begynnelsen oppførtes det her lystspill av John Vanbrugh og William Congreve,  men snart ble teateret operahus for italiensk og innenlands opera. Mellom 1711 og 1739 ble det uroppført over 25 operaer av Georg Friedrich Händel her.

Man forsøkte omkring 1775 forgjeves å konkurrere med Drury Lane Theatre og Covent Garden-operaen.

I begynnelsen av 1800-tallet var teateret tvunget til å flytte til Royal Opera House, Covent Garden år 1847, og presenterte de første forestillingene i London av Mozarts *[[La Clemenza di Tito]]*, *[[Così fan tutte]]* og *[[Don Giovanni]]* samt var vert for ballettforestillinger innen man vendte tilbake til å være vert for  premierer av kjente operaer, som Bizets *[[Carmen (opera)|Carmen]]* og Richard Wagners *[[Der Ring des Nibelungen]]*.

Det har forekommet forandringer av teaterets navn som har sammenheng med monarkens kjønn. Det het først *King's Theatre* i 1714 under Georg Is tid. Den ble så *Her Majesty's Theatre* i 1837. Siden var teateret kjent som *His Majesty's Theatre* årene 1901 til 1952, og så ble det atter *Her Majesty's* da Elizabeth II ble regent. Etter hennes død i 2022 ble det atter *His Majesty's Theatre*.

Teateret har 1216 sitteplasser, og Really Useful Group har eid huset siden 2000. Marken nedenfor det er på en langsiktig leieavtale fra Crown Estate. I dag (2015) spiller man fremst stykker som Andrew Lloyd Webbers *[[The Phantom of the Opera]]* som er blitt spilt kontinuerlig siden 1986.

## Referanser
Operasjonssone Alpenvorland

**Operasjonssone Alpenvorland** (tysk: *Operationszone Alpenvorland* (**OZAV**), italiensk: *Zona d'operazione Prealpi*) var et tysk distrikt sør for Alpene etablert under andre verdenskrig i 1943. Distriktet bestod av de tidligere italienske provinsene Belluno, Sør-Tyrol og Trentino, og ble opprettet samme dag som Operasjonssone Adriaterhavskysten.

## Administrasjon
OZAV ble styrt av høykommissær Franz Hofer og hovedstaden i regionen var Bozen. Sonen ble administrert som det var en del av Reichsgau Tirol-Vorarlberg. Hofer, som også var landeshauptmann i Tirol-Vorarlberg, ville slå sammen operasjonssonen med sitt reichsgau slikk at man kunne få en gjenforening av Tirol og vinne tilbake landområder som Østerrike-Ungarn tapte til Italia etter første verdenskrig. Denne sammenslåingen fant ikke sted ettersom Adolf Hitler ville vise hensyn til Benito Mussolini. Den italienske sosialrepublikk som ble styrt fra Salò hadde praktisk talt ingen innflytelse over operasjonssonene som var under tysk kontroll.

Tyskerne tvang den etnisk italienske Podestà i Sør-Tirol til å resignere. De ble erstattet av tyskspråklige borgere som ble rekruttert fra den tyske lokalbefolkningen og var vennlig innstilling til det tredje riket. I september 1943 ble det tyske språket gitt en formell lik status i distriktet som italiensk. Tyske og ladinske gate- og lokalnavn ble fremvist på lik linje med italiensk. Fascistiske og italiensk språklige aviser ble stengt og det ble forbudt å importere aviser fra den italienske sosialrepublikk. Det italienske fascist partiet ble forbudt og det ble innført lover som begrenset immigrasjon av italienere for å forsøke å stoppe de som prøvde å unnslippe militærtjenesten for den italienske sosialrepublikk. Disse tiltakene var en sterk motsetning til den sterke italieniserings prosessen som var blitt utført av den italienske regjeringen siden 1920-tallet.

## Referanser
Krakhellenipa

**Krakhellenipa** er den høyeste toppen på *Vetefjellet* på øya Sula i Solund kommune i Sogn og Fjordane. Toppen er det høyeste punktet på øya og i hele kommunen.

Fjellet var viktig i tidligere tiders varsling med vardebål (veter).

## Referanser




## Eksterne lenker
*
Eryops

**Eryops** var en panserpadde, en amfibie som levde for 310 til 295 millioner år siden i karbonperioden og perm-tiden. Den var 60 centimeter lang og lignet på en salamander.

Eryops hadde få fiender, men kamøglen dimetrodon var en trussel. Fossiler av eryops er funnet i New Mexico og Texas i USA. Eryops la egg i vann, akkurat som de fleste amfibier gjør i dag. Den kunne leve både på land og vann, og var dermed i stand til å jakte på både fisker og andre smådyr.

## Bildegalleri

Fil:Eryops1DB.jpg|Eryops
Fil:Dimetr eryopsDB.jpg|Dimetrodon og Eryops
Fil:Eryops BW.jpg|Eryops megacephalus


## Eksterne lenker
*
Layvin Kurzawa

**Layvin Marc Kurzawa** (født 1992) er en fransk fotballspiller som fra den 30. juni 2024 er klubbløs.

Den 27. august 2015 signerte Kurzawa for Paris Saint-Germain for en overgangssum på 23 millioner euro.

Moren til Kurzawa er av polsk avstamning, og han har hevdet at det polske landslaget har forsøkt å overtale ham til å spille for dem. Den 14. november 2014 debuterte han for det franske landslaget ved å komme inn som innbytter for Lucas Digne i en vennskapskamp mot  i Rennes, en kamp som endte 1-1.

## Referanser


## Eksterne lenker
* 
* 
* Layvin Kurzawa club profile
* France profile
Etasjehøyde

**Etasjehøyde** er den loddrette avstanden fra overkant ferdig gulv til overkant ferdig gulv i neste etasje. Etasjehøyde er altså ikke det samme som romhøyde.

Begrepet blir imidlertid noen ganger også brukt for å benevne rommets netto høyde, dvs. høyden fra overkant ferdig gulv til underkant ferdig himling. Dersom takbjelkene ligger fritt regnes romhøyden («etasjehøyden») til underkant av bjelkene.

## Referanser
Granberget

Granberget kan blant annet vise til:

## Grend
* Granberget (grend), grend i Engerdal.

## Åser og berg
Det er en rekke åser og berg i Norge som bærer navnet Granberget, blant annet: 
* Granberget (Oslo), ås i Lillomarka i Oslo kommune, nær grensen til Nittedal kommune, har en høyde på 442 meter over havet.
* Granberget (Sør-Odal), et berg nord for Odals verk i Sør-Odal kommune i Hedmark, høyeste punkt i Sør-Odal.
* Granberget (Engerdal), ås i Engerdal.
Indrebø kraftverk

**Indrebø kraftverk** er et vannkraftverk i Sunnfjord kommune i Vestland.

Det er et elvekraftverk som utnytter et fall på 25 meter i Storelva, som renner fra Håheimsvatnet til Breimsvatnet.

Det er installert en kaplanturbin på 900 kW. Årsproduksjon er 3 GWh.

Sognekraft eier 50% av Nydalselva Kraft AS.

## Referanser


## Kilder
* 
* NVE vannkraftdatabase
* Sognekraft
* Firda Tidend
Granberget (Sør-Odal)

**Granberget** er et berg nord for Odals verk i Sør-Odal kommune i Glåmdalen, sørøst i Innlandet. Toppen er det høyeste punkt i kommunen.

## Se også
* Fjell i Hedmark

## Fotnoter



## Referanser
Teitafossen kraftverk

**Teitafossen kraftverk** er et vannkraftverk i Byrkjelo i Gloppen kommune i Vestland.

Det er et elvekraftverk som utnytter et fall på 8 meter i Storelva.

Installert effekt er 900 kW (700&nbsp;kW ifølge Gloppen kommune) fra en kaplanturbin som gir en årsproduksjon på omkring 3 GWh.

## Referanser


## Kilder
* 
* NVE vannkraftdatabase
Arnarulunnguaq

**Arnarulunnguaq** (født 1896 i Qaanaaq, død 2. oktober 1933 i Qaanaaq) var en grønlandsk ekspedisjonsdeltager.

I 1921, da Knud Rasmussen la ut på sin femte Thule-ekspedisjon, var fangstmannen Iggiannguaq og hans kone Arnarulunnguaq blant ekspedisjonsmedlemmene som slo følge med ham. 

## Referanser


## Eksterne lenker
* Arnarulunnguaq i Dansk Kvindebiografisk Leksikon

¨
Nuffield Guppy

**Nuffield Guppy** var et mindre militært kjøretøy konstruert av Sir Alec Issigonis mens han arbeidet for Nuffield Organisation tidlig på 1940-tallet.  Bilen var konstruert med tanke på å kunne slippes ut i fallskjerm og var ment å assistere fallskjermsoldater til å transportere last opp til  i gangfart og være et Amfibium. Kjøretøyet minnet om DUKW, men var bare omtrent  lang. Den hadde store ballongdekk og en utenbordsmotor bak. Den var kapabel til å frakte en mann med utstyr, eller bli brukt som en slags motorisert trillebår med noen som gikk ved siden av

Krigen i Europa var slutt før Guppy så noen anvendelse.

Navnet kunne forveksles med tilsvarende navn *[[Nuffield Gutty]]* ble senere brukt til flere andre ikke relaterte prototyper.

## Se også
* Morris Mini Moke
* Austin Ant
* Austin Champ

## Referanser
Hestgrovheia

**Hestgrovheia** er et fjell vest for Lensvik i Orkland kommune i Trøndelag. Det har en høyde på 656 meter over havet og var det høyeste punkt i den tidligere Agdenes kommune. Berggrunnen består for en stor del av grønnstein og grønnskifer.

## Se også
* Fjell i Trøndelag

## Referanser
Nedrebø kraftverk

**Nedrebø kraftverk** er et vannkraftverk i Ålhus i Sunnfjord kommune i Vestland.

Det er et elvekraftverk som utnytter et fall på 129 meter i Nedrebøelva.

Installert effekt er 1,4 MW fra en peltonturbin. Årsproduksjon er 3,5 GWh.

## Referanser


## Kilder
* 
* NVE vannkraftdatabase
Lavleen Kaur

**Lavleen Kaur** (født 4. desember 1976) er en samfunnsviter og scenekunstner fra Oslo.

Hun vokste opp i det norske sikh-miljøet som datter av et ektepar som kom til Norge fra India tidlig i 1970-årene. I tillegg til hovedfaget i kriminologi fra Universitetet i Oslo har hun en grad i klassisk indisk dans fra London. På den kunstneriske siden er hun særlig kjent for å ha spilt hovedroller i tverrkulturelle versjoner av skuespillene *[[Fruen fra havet]]*, *[[Et dukkehjem]]* og *[[Hedda Gabler]]* under Ibsen-året i 2006, men hun har også arbeidet i NRK-serien Migrapolis og vært kunstnerisk ansvarlig for Indian Welfare Society of Norway (IWS). I IWS har hun blant annet satt opp et skuespill basert på boken *Hīr Rāndjā,* en diktversjon av en av de fire store romantiske segnene på panjabi skrevet av Waris Shah i 1766.

I 2009 var Kaur doktorgradsstipendiat ved CULCOM-prosjektet ved Universitetet i Oslo med prosjektet *The Others. Selvforståelser og lojaliteter i kjølvannet av politiske konflikter over tre generasjoner: Synet på “den andre” etter at krigen er over*, som dreide seg om hvordan India-Pakistan-konflikten utviklet seg over tid i India og Pakistan på den ene siden og blant innvandrere i Norge på den andre.

Hun har også hatt en rolle som den indiske blindpassasjeren *Bella* i TV-serien om Kaptein Sabeltann.

## Filmografi
* 2010 - Kaptein Sabeltann kongen på havet, TV-serie om Kaptein Sabeltann
* 2014 -  Mammon, dramaserie av NRK

## Referanser


## Eksterne lenker
* (no) Lavleen Kaur hos Sceneweb
Den omvendte båt

**«Den omvendte båt»** er en fjellformasjon og gammelt landemerke i landtoningen, øst for elva Otra i Kristiansand i Vest-Agder. Landemerket har fått navnet fordi det, sett fra sjøen, synes å likne en båt med bunnen i været. 

Den omvendte båt er et skogsområde øst for elva Otra. Området er et flatt platå som ligger mellom 200 og 230 m.o.h. Stedet kalles også *Kristiansands høye land* og et viktig turterreng for byens innbyggere, ved siden av utsiktspunktene Oddersjå og Skråstadvarden. 

## Referanser


## Se også
* Gill
* Jegersberg
 
## Eksterne lenker
*Tur fra Gimlemoen til Den omvendte båt  (Lommekjent)
*Fem turer du lett kan gjennomføre krsby.no - avsntt om Den omvendte båt
Silvano Chesani

**Chesani Silvano** (født 17. juli 1988 i Trento) er en italiensk friidrettsutøver som konkurrerer i høydehopp. Han har sølv fra EM i friidrett innendørs 2015 som fremste internasjonale meritt. Han er også flere ganger italiensk mester.

## Idrettskarriere
Chesani deltok i U23-EM i friidrett 2009 i Kaunas, der han kom på 5.-plass i finalen med 2,24 meter. Året etter deltok han i EM i friidrett 2010, men greide bare 2,19 meter, og ble ikke blant de 12 som gikk til finalen. 

Han ble italiensk mester i høyde i 2011, med 2,28 meter. Italia deltok i Super League ved Lag-EM i friidrett 2011, og Chesani kom her på 6.-plass i høyde med 2,24 m. Italia endte på 8.-plass i denne lagkonkurransen. Han deltok i VM i friidrett 2011 i august og fikk 22. beste høyde (2,25) i kvalifiseringen og nådde ikke finalen. 

I februar 2012 ble han italiensk mester innendørs, og i VM i friidrett innendørs 2012 i mars kom han på 15.-plass, og nådde ikke finalen. Han deltok også i EM i friidrett 2012, der han hoppet 2,15 meter og endte på 21.-plass i kvalifiseringen. I det italienske mesterskapet utendørs kom han på 3.-plass. Gianmarco Tamberi vant denne konkurransen. 

I det italienske mesterskapet innendørs i 2013 vant han på nytt. Her hoppet han 2,33, som var ny italiensk rekord innendørs. Han kom på 2.-plass i Middelhavslekene 2013, bak greske Konstadinos Baniotis, og i Lag-EM i friidrett 2013 deltok Italia igjen i Super League, og Chesani kom her på 4.-plass, noe som ga 9 poeng i lagkonkurransen. Italia endte på 7.-plass i dette lag-EM. Han kom på 16.-plass i kvalifiseringen i VM i friidrett 2013, og nådde ikke finalen. 

Han ble igjen italiensk mester innendørs i 2015. I EM i friidrett innendørs 2015 i Praha kom han på delt 2.-plass, sammen med Antonios Mastoras. Daniil Tsyplakov vant dette mesterskapet. Alle tre medaljevinnerne hadde 2,31 som beste resultat.

## Referanser


## Eksterne lenker
*
National Cyber Security Centre (New Zealand)

**National Cyber Security Centre** (**NCSC**) er et newzealandsk forvaltningsorgan som bistår organisasjoner i privat og offentlig sektor med å forsvare kritisk infrastruktur mot dataangrep. NCSC ble opprettet i september 2011 og er plassert innenfor Government Communications Security Bureau.

NCSC har tre hovedoppgaver: å gi råd og støtte, å avdekke og besvare sofistikerte cybertrusler og å koordinere og assistere operative responser til store cyberhendelser av nasjonal viktighet.

NCSC tok ved opprettelsen over oppgavene til Centre for Critical Infrastructure Protection.

## Referanser


## Eksterne lenker
*
National Cyber Security Centre

**National Cyber Security Centre** kan vise til:
* National Cyber Security Centre (Irland)
* National Cyber Security Centre (New Zealand)
* National Cyber Security Centre (Storbritannia)
LAC+USC Medical Center

**LAC+USC Medical Center** er et universitetssykehus i Boyle Heights i Los Angeles. Sykehuset drives i fellesskap av Los Angeles County og University of Southern California. Det har 600 senger. Sykehusets historie går tilbake til 1878.

## Referanser


## Eksterne lenker
*
Alianza PAIS

**Alianza PAIS** (AP) er en sosialistisk koalisjon i Ecuador, ledet av nåværende president Rafael Correa. PAIS står for *Patria Altiva i Soberana* (stolt og suverent fedreland), og ordet *país* betyr også land. AP fremmer «sosialisme for det 21. århundret» og regnes for å være en del av «den rosa bølgen».

Bevegelsen, som ble grunnlagt i 2006, støtter politisk suverenitet, regional integrasjon og bedre levekår for de fattige. Ved valget i 2006 fikk Alianza PAIS 22,84% av stemmene ved første runde, noe som gjorde at partiet så vidt tapte mot PRIAN, ledet av Álvaro Noboa, som fikk 26,83% av stemmene. I andre runden vant partiet med 56,67% av stemmene, noe som brakte Correa til makten. Ved valget i 2009 fikk partiet 51,99% av stemmene, noe som ga partiet seier fremfor PSP. I 2013 vant AP igjen med 57,17% av stemmene.

## Referanser


## Eksterne lenker
* 
*
NCSC

**NCSC** kan bety:

* National Catholic Student Coalition
* National Center for State Courts
* National Council for Senior Citizens
* National Cyber Security Centre (Irland)
* National Cyber Security Centre (New Zealand)
* National Cyber Security Centre (Storbritannia)
* Nasjonalt cybersikkerhetssenter
* North Carolina Solar Center
Noordwijkerhout

**Noordwijkerhout** er en tidligere kommune i Nederland i provinsen Zuid-Holland og fra 1. januar er den en del av kommunen Noordwijk.

## Referanser




## Eksterne lenker
* Kommunens nettside
Kim Therkildsen

**Kim Therkildsen** (født 17. desember 1956) er en norsk artist og låtskriver fra Lillestrøm.

Han synger og spiller gitar og har holdt på med musikk siden 1970-tallet. Han er nok mest kjent for å ha vunnet Bandwagon-finalen for Østlandet i 2012.

Therkildsen har også vært med i tv-reklamen *Gled en som gruer seg til jul.*

Han medvirker også i bandene Old Folks Boogie! og Løse Jakker.

## Diskografi
* *Get my drift,* (1995)
* *Live at Karl.P* (2006)
* «Suitcase by the door» (singel) (2013)
* *Salary man live* (EP) (2013)

## Eksterne lenker
*
Norway Chess 2015

**Norway Chess 2015** var den tredje utgaven av sjakkturneringen Norway Chess og ble arrangert i Stavanger fra 15. til 26. juni 2015. Tidenes sterkeste sjakkturnering ble vunnet av Veselin Topalov fra Bulgaria, etter at han spilte remis mot Viswanathan Anand fra India i siste og avgjørende parti.

Under første runde av turneringen tapte verdensmester Magnus Carlsen mot Veselin Topalov på tid, i en vunnet stilling, etter at Carlsen ikke hadde fått med seg at det ikke var påfyll av tid ved 60 trekk. I siste runde av turneringen vant Jon Ludvig Hammer mot barndomskamerat og verdensmester Magnus Carlsen for første gang i voksen alder.

## Turneringsinformasjon
### Program

## Resultater
### Lynsjakk

### Hovedturnering

## Referanser


## Eksterne lenker
*
Østerrikes Grand Prix 2015

**Østerrikes Grand Prix 2015** (offisielt navn: *Formula 1 Grosser Preis von Österreich 2015*) er et Formel 1-løp som ble arrangert 21. juni 2015 på Red Bull Ring ved byen Spielberg i Steiermark, Østerrike. Det var det åttende løpet i -sesongen, og det 28. Østerrikes Grand Prix. Løpet ble vunnet av Mercedes-føreren Nico Rosberg. Dette var Rosbergs tredje seier for sesongen. På andreplass kom hans teamkollega Lewis Hamilton, som startet fra pole position, mens Felipe Massa i Williams sikret seg tredjeplassen.

## Klassifisering
### Kvalifisering

### Løpet

**Noter til tabellene:**
*  - Daniil Kvjat fikk en gridstraff på ti plasser for å ha skiftet motor og dermed overskredet bilens motorkomponentkvote.
*  - Daniel Ricciardo fikk en gridstraff på ti plasser for å ha skiftet motor og dermed overskredet bilens motorkomponentkvote.
*  - Fernando Alonso fikk en gridstraff på 25 plasser for å ha overskredet bilens motorkomponentkvote, og for et ikke-planlagt bytte av girkasse.
*  - Jenson Button fikk en gridstraff på 25 plasser for å ha overskredet bilens motorkomponentkvote.
*  - Lewis Hamilton fikk en tidsstraff på fem sekunder for å ha krysset den hvite linja etter utkjøring fra pit lane.
*  - Carlos Sainz jr. fikk en tidsstraff på fem sekunder for å ha kjørt for fort i pit lane.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Dalevatnet

**Dalevatnet** (også omtalt som **Veslevatnet**) er en innsjø innerst i Austredalen i Hyen i Gloppen kommune i Sogn og Fjordane. Vannet har gode fiskeforhold. Grunneierne krever fiskekort for fiske her. 

Dalavatnet tar i mot vann fra Storevatnet gjennom den korte Slettelva som faller 7-8 meter. Området rundt vannet, kalt Dalen, har utlagt en rekke hyttetomter. Her er også hytter for leie med rettigheter til småviltjakt og fiske.

Fra Storevatnet renner Gjengedalselva gjennom korte stryk til Dalevatnet, før den fortsetter ned dalen i en rekke kaskaderende fosser i bratte, dramatiske juv, og munner ut i Ommedalsvatnet. Gjennom Ommedal heter elva Åelva, en lakseelv som munner ut i Hyefjorden.

## Referanser




## Eksterne lenker
* Storevatnet, Gjengedalsvassdraget
Austin Ant

**Austin Ant** var et mindre firehjusdrevet militært kjøretøy konstruert av Alec Issigonis for British Motor Corporation (BMC). Selv om Ant i stor grad blir betraktet som et militært kjøretøy, hevder enkelte kilder at den også ble unnfanget med tanke på sivilt bruk.
. I sin rolle som militært kjøretøy var den en potensiell etterfølger til den  militære versjon av en  annen av Issigonis tidligere design,  Mini Moke
Produksjon av Austin Ant ble kansellert i 1968 før full-skala produksjon begynte, i en periode da BMC ble en del av  British Leyland sammenslutningen forårsaket overlapping av flere modeller og Ant ble betraktet som en for nær konkurret til Land Rover.

## Referanser
Ommedalsvatnet

**Ommedalsvatnet** (også Åvatn) er en innsjø Ommedal i Austredalen i Hyen i Gloppen kommune i Sogn og Fjordane. Vannet har bra fiskeforhold. Grunneierne krever fiskekort for fiske her.

Ommedalvatnet tar i mot vann fra Gjengedalselva. Litt over 2/3 av vannets lengde smalner det ved Meronen, og åpner seg igjen nordover mot Hyefjorden. Den nordre delen kalles Åvatn, eller Åvatnet. Herfra munner vannet mot Åelva som faller 27 høydemeter til fjorden. Åelva er en middels god lakseelv.

Fylkesvei 691 går langs vannets østre bredde.

## Referanser




## Eksterne lenker
* Ommedalsvatnet
Trollelva kraftverk

**Trollelva kraftverk** er et vannkraftverk i Utvik i Stryn kommune i Vestland.

Det er et elvekraftverk som utnytter et fall på 330 meter i Brulandselva.

Installert effekt er 1,3 MW fra en peltonturbin. Årsproduksjon er 5 GWh.

## Referanser


## Kilder
* 
* NVE vannkraftdatabase
Hjelledøla kraftverk

**Hjelledøla kraftverk** er et vannkraftverk i Stryn kommune i Vestland.

Det er et elvekraftverk som utnytter et fall på 67 meter i Hjelledøla.

Installert effekt er 1,2 MW på en francisturbin. Årsproduksjon er 6,8 GWh.

Kraftverket eies av lokale grunneiere.

## Referanser


## Kilder
* 
* NVE vannkraftdatabase
Vikaelva kraftverk (Stryn)

**Vikaelva kraftverk (Stryn)** er et vannkraftverk rett ved kommunesenteret i Stryn kommune i Vestland.

Det er et elvekraftverk som utnytter et fall på 335 meter i Vikaelva.

Installert effekt er 5 MW fra to peltonturbiner. Årsproduksjon er 17 GWh.

## Referanser


## Kilder
* 
* NVE vannkraftdatabase
Dalane kraftverk

**Dalane kraftverk** er et vannkraftverk i Stryn kommune i Vestland fylke.

Det utnytter et fall på 119 meter fra Svingesetvatnet.

Installert effekt er 1,4 MW fra en francisturbin. Årsproduksjon er 7,4 GWh.

Kraftverket er bygd i 1920. I 2017 ble det opprustet og utvidet. Eier er Stryn Energi.

## Referanser


## Kilder
* 
* NVE vannkraftdatabase
* Stryn Energi
Marmaduke Wyvill

**Marmaduke Wyvill** (1815–1896) var en engelsk aristokrat, politiker og  sjakkmester.

## Liv
Som sjakkspiller var Wywill først og fremst en entusiastisk amatør, men kunne i en periode måle seg med tidens sterkeste spillere, som La Bourdonnais, Lionel Kieseritzky, Henry Thomas Buckle og Daniel Harrwitz.

Wyvill deltok bare i én større sjakkturnering, i historiens første internasjonale sjakkturnering som ble avholdt i tilknytning til verdensutstillingen i London 1851. Dette var en ren utslagsturnering, og Wyvill slo i tur og orden ut Edward Löwe, Hugh Alexander Kennedy og Elijah Williams, før han med sifrene 2½-4½ tapte finalen mot Adolf Anderssen. Mange andre av verden sjakkstørrelser deltok i turneringen, som Howard Staunton, Bernhard Horwitz, Henry Bird, Carl Mayet og József Szén, så etter seieren ble Anderssen regnet som verdens sterkeste sjakkspiller.

Senere konsentrerte Wyvill seg om sin politiske løpebane,  han var medlem av *[[Underhuset (Storbritannia)|House of Commons of the United Kingdom]]* i årene 1847–1868. Likevel holdt han kontakten med sjakkmiljøet, og var blant annet med å organisere og finansiere den store sjaktturneringen i London 1883.

Wyvills beste historiske Elo-tall er beregnet til 2479 for august 1851, dvs kort tid etter turneringen i London samme år.

## Litteratur
* Mario Ziegler: *Das Schachturnier London 1851*. ChessCoach, St. Ingbert 2013. ISBN 978-3-944158-00-6, s. 145–146

## Referanser


## Eksterne lenker
* 
*
Bynuten

**Bynuten** er et fjell nordøst for Oltedal i Gjesdal kommune, på grensa mot Sandnes kommune i Rogaland. Toppen var det høyeste punktet i Sandnes kommune før sammenslåingen med Forsand i 2020.

## Fotnoter


## Se også
* Fjell i Rogaland

## Eksterne lenker
*
Bruelva kraftverk

**Bruelva kraftverk** er et vannkraftverk i Norddalen i Vanylven kommune i Møre og Romsdal.

Det er et elvekraftverk som utnytter et fall på 237 meter fra Bruvatnet.

Installert effekt er 1 MW fra en peltonturbin. Årsproduksjon er 3 GWh. NVE har klassifisert det som et minikraftverk.

Kraftverket eies av Tussa Energi AS. 

## Referanser


## Kilder
* 
* NVE vannkraftdatabase
* Tussa - Kraftverka våre